Materská škola, Ostrov 131

Informácie o zápise do Materskej školy Ostrov na školský rok 2026/2027


Riaditeľka Materskej školy, Ostrov 131 oznamuje, že zápis detí do materskej školy na školský rok 2026/2027 sa uskutoční:

19. mája 2026 od 12.30 h do 16.00 h 
v riaditeľni materskej školy.

Tešíme sa na stretnutie pri zápise, počas ktorého sa budeme môcť navzájom spoznať .


Dieťa sa do materskej školy prijíma na základe:
· prihlášky na vzdelávanie v materskej škole, ktorú riaditeľovi školy podáva zákonný zástupca alebo zástupca zariadenia
+  prílohou prihlášky na vzdelávanie v materskej škole je potvrdenie o zdravotnej spôsobilosti od pediatra, ktoré obsahuje aj údaj o povinnom očkovaní dieťaťa.

Dieťa so zdravotným znevýhodnením sa prijíma na základe:
· prihlášky na vzdelávanie v materskej škole, ktorú riaditeľovi školy podáva zákonný zástupca alebo zástupca zariadenia
+  prílohou prihlášky na vzdelávanie v materskej škole je potvrdenie o zdravotnej spôsobilosti od pediatra, ktoré obsahuje aj údaj o povinnom očkovaní dieťaťa
      +    odporúčanie pediatra (môže byť súčasťou potvrdenia o zdr. spôsobilosti dieťaťa)
      +    správa z diagnostického vyšetrenia zariadenia poradenstva a prevencie.



Podanie prihlášky na vzdelávanie v materskej škole

· v tomto školskom roku sa dieťa do materskej školy prijíma na základe prihlášky na vzdelávanie v materskej škole prostredníctvom portálu  https://eprihlasky.iedu.sk/
· zákonný zástupca môže podať prihlášku na vzdelávanie v materskej škole prostredníctvom portálu ePrihlášky od 01. 05. 2026 do 31. 05. 2026
· video návod pre rodičov, ako podať prihlášku:
https://www.youtube.com/watch?v=AQNJ6MPPLSM
https://www.youtube.com/watch?v=_1uqCPSk8Sc

· prihlášku je možné podať aj v listinnej podobe (papierovej forme), ktorá bude prijímaná počas zápisu v stanovenom termíne (19. 5. 2026), nie vopred 
Prijímanie detí prestupom
Prijímanie detí prestupom neprebieha prostredníctvom elektronickej prihlášky, ale výlučne na základe písomnej žiadosti zákonného zástupcu (dokument nájdete na webovej stránke), ktorú riaditeľka prijíma počas zápisu v stanovenom termíne (19. 5. 2026)
K žiadosti je potrebné priložiť: 
· potvrdenie o zdravotnej spôsobilosti dieťaťa od všeobecného lekára pre deti a dorast,
· v prípade, že sa dieťaťu poskytuje podporné opatrenie, aj vyjadrenie zariadenia poradenstva a prevencie na účel podporného opatrenia, z ktorého vyplýva aktuálnosť potreby jeho poskytovania

Do MŠ Ostrov sa na predprimárne vzdelávanie budú prednostne prijímať:
· deti, pre ktoré je plnenie predprimárneho vzdelávania povinné, t. j. deti, ktoré k 31. 8. 2026 (vrátane) dovŕšia 5 rokov,
· deti, pre ktoré je plnenie predprimárneho vzdelávania povinné s trvalým pobytom v obci a deti umiestnené v zariadení na základe rozhodnutia súdu,
· deti pokračujúce v plnení povinného predprimárneho vzdelávania v školskom roku 2026/2027 
· deti, ktoré majú právo na prijatie na predprimárne vzdelávanie, t. j. deti, ktoré k 31. 8. 2026 (vrátane) dovŕšia 4 roky,
· deti, ktoré majú právo na prijatie na predprimárne vzdelávanie, t. j. deti,  ktoré k 31. 8. 2026 (vrátane) dovŕšia 3 roky.



Ostatné podmienky prijímania detí do MŠ určila riaditeľka po dohode so zriaďovateľom a na ich základe majú v prípade zvýšeného záujmu a voľnej kapacity prednosť: 
· deti zamestnancov obce Ostrov (bez ktorých by nebola možná plynulá prevádzka MŠ),
· ostatné deti podľa postupnosti veku – od najstaršieho po najmladšie,
· výnimočne deti od 2 rokov - ak sú vytvorené vhodné materiálne a personálne podmienky.


Na predprimárne vzdelávanie sa prijímajú deti, ktoré majú osvojené základné hygienické a samoobslužné návyky (sú kompletne odplienkované, nemajú cumlík, vedia piť z pohára, samostatne sa najesť, používajú WC, vedia si umyť ruky, obliecť časti odevu a obuť sa).




Dôležité:
Podľa § 144a školského zákona sa na prihláške vyžaduje podpis oboch zákonných zástupcov dieťaťa, za podpis sa na účel podávania prihlášky na vzdelávanie v materskej škole považuje aj vyjadrenie súhlasu v elektronickej podobe vyznačením v podregistri prijímania na vzdelávanie. 
Podpis oboch zákonných zástupcov dieťaťa sa nevyžaduje, ak:
1. jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa,
1. ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo
1. ak spôsobilosť jedného z rodičov na právne úkony bola obmedzená (možné preukázať napríklad neoverenou kópiou rozhodnutia súdu),
1. jeden z rodičov nie je schopný zo zdravotných dôvodov sa podpísať, alebo
1. vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa.

[bookmark: _GoBack]

Rozhodnutie o prijatí/neprijatí dieťaťa
· prostredníctvom elektronickej vývesky 
· zoznam uchádzačov sa zverejní na verejne prístupnom mieste materskej školy a na webovom sídle materskej školy 
· zoznam obsahuje namiesto mena a priezviska uchádzača vopred pridelený číselný kód a informáciu, či uchádzač bol alebo nebol prijatý na predprimárne vzdelávanie
· ak bol uchádzač prijatý, informácia o prijatí v tomto zozname sa považuje za rozhodnutie o prijatí
· ak bol uchádzač neprijatý, materská škola odošle neprijatému uchádzačovi rozhodnutie o neprijatí do piatich pracovných dní od jeho vydania

Potrebné tačivá nájdete na webovom sídle materskej školy: https://ostrovms.edupage.org/ 
V prípade akýchkoľvek otázok a nejasností – kontaktná osoba: Nicol Blašková, poverená riadením MŠ Ostrov, email: ms.ostrov@gmail.com, kontakt: 0917806 881
